**Արևմտյան Հայաստանի դրոշը**, Արևմտյան Հայաստանի պետական խորհրդանիշներից մեկն է։ Այն սահմանված է Արևմտյան Հայաստանի Սահմանադրությամբ և դրոշի օրենքով։ «ԱՀ դրոշի մասին» առաջին օրենքն ընդունել է Արևմտյան Հայաստանի Ազգային Խորհրդի կողմից 2011 թվականի հոկտեմբերի 14-ին։

Ներկա որոշումը ընդունվել է 2014 թվականի հոկտեմբերի 5-ին և վավերացվել է ԱՀ ԱԺ ի կողմից 2015 թվականի փետրվար 4-ին։

Դրոշը խորհրդանշում է Հայկական բարձրավանդակը, որպես քաղաքակրթության բնօրրան։ Մուգ կապույտը խորհրդանշում է հայ ժողովրդի հավերժականությունը։ Ծիրանագույնը խորհրդանշում է հայ ժողովրդի բանախոսությունը, արիականությունը եւ ստեղծագործ ազատության կենսասիրությունը։ Բաց երկնագույնը խորհրդանշում է հայ ժողովրդի լուսավորչականությունը եւ առաքելականությունը։ Սպիտակը խորհրդանշում է հայ ժողովրդի բարեպաշտությունը։

Կառուցվածք
----------

Դրոշը քառագույն է։ Կենտրոնում երկու խորհրդանշաններն են՝ մուգ կապույտ ութանկյան մեջ՝ ծիրանագույն հավերժության ութաթեւ նշանը։ Ութանկյան չորս գագաթներից` սկիզբ առնող մուգ կապույտ ճառագայթները ձգվում են չորս ուղղությամբ։ Մուգ կապույտը երիզված է ծիրանագույնով, դրոշի չորս հատվածները բաց երկնագույն են։ Կազմված է կապույտ, մուգ կապույտ և նարնջագույն գույներից։ Լայնքի և երկայնքի 1։2 հարաբերակցությամբ։ 
Դրոշի ընդհանուր տեխնիկական պայմանները այսպիսին են։

| Գունային սխեմա | Կապույտ | Մուգ կապույտ | Նարնջագույն | Սպիտակ |
| --- | --- | --- | --- | --- |
| Pantone | 485 | 286 | 1235 |
| CMYK | 0-100-100-0 | 100-80-0-0 | 0-35-100-0 |
| RGB | 217-0-18 | 0-51-160 | 242-168-0 |
| HEX | #0000FF | #0033A0 | #F2A800 | #FFFFFF |

Պատմություն
-----------

Դրոշի նախագծը, նախնական գունանկարը և գաղափարաբանությունը Արևմտյան Հայաստանի Ազգային Խորհրդի Իրավաբանական Հանձնախումբի հաստատման ներկայացրեց Ա․ Մկրտչյանը։ Դրոշը հաստատվել է Արեւմտյան Հայաստանի Ազգային Խորհրդի Նախագահ Ա․Աբրահամյանի կողմից։ Երկրորդ որոշումը կայացրել է Արևմտյան Հայաստանի Վտարանդի Կառավարությունը, հաստատված Վարչապետ Ա․ Մկրտչյանի կողմից 2014 թվականի հոկտեմբերի 5-ին։ Որոշման մեջ նշված է՝, 

|  |  |  |
| --- | --- | --- |
|  | Մինչև Արեւմտյան Հայաստան Պետության Սահմանադրության ընդունումը սույն որոշումը օրենքի ուժ ունի։ Սահմանադրության ընդունման պահից Սահմանադրական նորմ։ Սույն որոշումը ուժի մեջ մտնելու պահից Արեւմտյան Հայաստանի Պետական համակարգը պարտավոր է ներկայանալ միայան սույն դրոշով։ Արեւմտյան Հայաստանի դրոշի նկարագրության գունավոր պատկերը ներկայացվում է սույն որոշմանը կից։ |  |

Կառավարության որոշումը վավերացվել է ԱՀ ԱԺ ի կողմից։ ՈՐՈՇՈՒՄ, Արեւմտեան Հայաստանի Պետության դրոշի գունաբաժանման և չափերի մասին 2015,փետրվարի 4։ Ավանդազրույցը ասում է,որ Տիգրան Մեծի մատանին ուներ նման պատկեր։ Ըստ ավանդույթի Տիգրան Մեծի մատանու ութանկյունների պատկերը հավերժության նշանով փորագրված է Հալեպի և Դիարբեքիրի կամ Տիգրանակերտի բերդերի պատերի վրա։

Ծանոթագրություններ
------------------

1. ↑  «Արեւմտյան Հայաստանի Ազգային խորհրդի որոշումը». Արխիվացված է օրիգինալից 2020 թ․ մարտի 30-ին. Վերցված է 2021 թ․ օգոստոսի 24-ին.

Արտաքին հղումներ
----------------

* В Турции возмутились, увидев Западную Армению на карте от НТВ
* Утвержден флаг Западной Армении
* Правительство Западной Армении: цели и задачи
* Թուրքիայում դժգոհ են ռուսական եթերով ցուցադրված Արևմտյան Հայաստանի քարտեզից
* ՈՐՈՇՈՒՄ, Արեւմտեան Հայաստանի Պետության դրոշի գունաբաժանման և չափերի մասին,2015 փետրվարի 4